Daniella Pineda & Justice Smith Kembali Bintangi Filem Jurassic World 3
Pelakon Daniella Pineda dan Justice Smith akan kembali membawa watak masing-masing dalam filem Jurassic World 3. Mereka berdua akan memainkan peranan sebagai Zia Rodriguez dan Franklin Webb. Jurassic World 3 akan menyaksikan pelakon asal francais, Sam Neill, Laura Dern dan Jeff Goldblum kembali membawakan watak mereka dalam trilogi Jurassic Park. Chris Pratt dan Bryce Dallas Howard seperti biasa akan meneruskan watak mereka sebagai Owen dan Claire. Colin Trevorrow akan kembali mengarahkan filem ketiga Jurassic World dan turut bertindak selaku penerbit eksekutif bersama-sama Steven Spielberg. Trevorrow juga bekerjasama dengan Emily Carmichael untuk menghasilkan skrip filem Jurassic World 3. Setakat ini tarikh penggambaran masih belum diumumkan. Universal Pictures dan Amblin Pictures telah menetapkan tarikh tayangan Jurassic World 3 iaitu pada 11 Jun 2021.